अखिलेश ने कहा कि गोरखपुर विश्वविद्यालय छात्रसंघ का चुनाव टालने से लग रहा है कि भाजपा सरकार ने वहां पहले से हार मान ली है। पार्टी कार्यालय पर बुधवार को बीटीसी प्रशिक्षुओं के प्रतिनिधिमंडल ने भेंट कर अखिलेश को ज्ञापन दिया। उन्होंने कहा कि मुख्यमंत्री का सरकारी नौकरी में आने वाले युवाओं को अयोग्य ठहराने का बयान पूरी तरह गलत है। यूपीपीसीएल में 2849 नौकरियां निकलीं और पेपरलीक के बहाने इसे स्थगित कर दिया गया। नलकूप चालक के 3210 पदों की भर्ती में 2.5 लाख आवेदन आए। पर्चा लीक होने के बाद इसे स्थगित कर दिया गया। यूपी पुलिस में 2709 सब इंस्पेक्टर की भर्ती में 1.20 लाख आवेदन आए, पेपरलीक के बहाने भर्ती रोक दी गई। पुलिस में 62 चपरासियों के पदों के लिए 93000 आवेदन आए, जिसमें 3700 पीएचडी थे। यह भर्ती भी नहीं हुई। यूपी पुलिस में 41520 कांस्टेबिल पद के लिए 10 लाख आए।.